
ΠΕΡΙΕΧΟΜΕΝΑ ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάταξη της ΑΒΕ «ΧΑΤΖΗΛΟΥΚΑΣ» Γλύφα Χαλκίδας 


στους δικαιούμενους να εισάγουν οξικό οξύ. .. 1 

Καταβολή μέρους δεδουλευμένων αποδοχών και αποζημιώ¬ 
σεων στην εργαζομένη της Επιχ/σης «ΕΛΛΗΝΙΣ Α.Ε.» 
που πτώχευσε Χαρίκλεια Τσιώτα.. .. 2 


Καταβολή μέρους των οφειλομένων αποδοχών στους μισθω¬ 
τούς της επιχ/σης Μεταλλουργική Χάλυψ ΑΒ και ΝΕ. 3 

Χορήγηση έκτακτης οικονομικής ενίσχυσης στους άνεργους 
μισθωτούς της επιχ/σης «ΜΠΕΤΟΝ ΑΕ» 10 χιλ. Χορ¬ 


τιάτη - Αγίου Βασιλείου. 4 

Διαπίστωση απρόβλεπτων και επειγουσών αναγκών στις Νο¬ 
μικές Υπηρεσίες Διοίκησης. 5 

Άρση χαρακτηρισμού από τμήμα του κτιρίου επί της οδού Θε¬ 
μιστοκλέους 73, στα Εξάρχεια της Αθήνας. 6 

Χαρακτηρισμός ως ιστορικού διατηρητέου μνημείου του ανε¬ 
μόμυλου ιδιοκτησίας Μαρινάτου στο Λιμάνι Αντιπάρου και 
ορισμός ζώνης προστασίας. 7 

Χορήγηση ίδρυσης και λειτουργίας Μουσικής Σχολής στο Δη- 
μήτριο Χαλκίδη. 8 

Τροποποίηση της παραγρ. 2 του άρθρου 16 του Κανονισμού 
ΚΑΦΞ Αγρίνιου. ..... 9 

Σύσταση Αναπτυξιακού Συνδέσμου 1ης Γεωγραφικής Ενότη¬ 
τας Νομού Δράμας.10 


Μεταβίβαση των 919β και 965 τεμαχίων του αγρ/τος Ξηρο- 
χωρίου στο Ν.Π. της Κοινότητας για τη δημιουργία σκου¬ 
πιδότοπου και σημείωση μεταβολής στα κτηματολογικά 
στοιχεία της Σ.Δ. 1961 και 1983 του αγρ/τος Ξηροχω- 
ρίου. Π 

Τροποποίηση της ΥΓ. 233/21.1.1986 απόφαση Νομάρχη 
Πρεβέζης. 12 

Τροποποίηση της 74290/21.9.88 απόφασης του Δημάρχου 
Αθηναίων.13 


Αριθ. 22218/2758/0029 (1) 

Κατάταξη της ΑΒΕ «ΧΑΤΖΗΛΟΥΚΑΣ» Γλύφα Χαλκίδας στους 
δικαιούμενους να εισάγουν οξικό οξύ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Το άρθρο 3 του Ν. 4586/1930 «Περί προστασίας της πα¬ 
ραγωγής φυσικού όξους και εμπορίας αυτού» και το εδάφιο ε της 
παραγράφου 1 του άρθρου 1 της 11795/30.6.30 απόφασης 
«περί καθορισμού βιομηχανιών εις ας επιτρέπεται η εισαγωγή 
οξικού οξέος και περί των όρων και διατυπώσεων υφ’ ους επιτρέ¬ 
πεται αυτή». 

2. Την από 3.10.1988 αίτηση της ΑΒΕ ΧΑΤΖΗΛΟΥ¬ 
ΚΑΣ. 

3. Τη 2284/28.2.89 γνωμοδότηση του Ανώτατου Χημικού 
Συμβουλίου, αποφασίζουμε: 

Κατατάσσουμε την ΑΒΕ «ΧΑΤΖΗΛΟΥΚΑΣ» Γλύφα Χαλκί¬ 
δας στους δικαιουμένους να εισάγουν και χρησιμοποιούν οξικό 
οξύ για την παραγωγή του προϊόντος «ΗΕΑ 2Ό» το οποίο είναι 
υποβοηθητικό αλέσεως τσιμέντου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Μαρτίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΟΥ 

ΔΗΜ. ΤΣΟΒΟΛΑΣ ΝΙΚ. ΑΚΡΙΤΙΔΗΣ 

- + - 

Αριθ. 30509 (2) 

Καταβολή μέρους δεδουλευμένων αποδοχών και αποζημιώσεων 

στην εργαζομένη της Επιχ/σης «ΕΛΛΗΝΙΣ Α.Ε.» που πτώ¬ 
χευσε Χαρίκλεια Τσιώτα. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 
1172/81 «περί κυρώσεως, συμπληρώσεως και ερμηνείας της 
υπό χρονολογίαν 2.3.81 Πράξεως Νομοθετικού Περιεχομένου 
«περί καταβολής υπό του Οργανισμού Απασχολήσεως Εργατικού 
Δυναμικού, δεδουλευμένων αποδοχών και αποζημιώσεων εις μι¬ 
σθωτούς κ.λπ»ί> 

2. Την αριθμ. 923/89 γνωμοδότηση του Δ.Σ. του ΟΑΕΔ 
(αριθμ. συνεδρίασης 11/7.3.1989) που μας υποβλήθηκε με το 
αριθμ. 107132/8.3.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γε¬ 
νικότερου κοινωνικού συμφέροντος και προκύπτει, έκδηλη οικο¬ 
νομική αδυναμία της επιχ/σης «ΕΛΛΗΝΙΣ Α.Ε.» που πτώχευσε, 
αποφασίζουμε: 

Εγκρίνουμε την καταβολή από τον ΟΑΕΔ στην εργαζομένη 
της επιχείρησης «ΕΛΛΗΝΙΣ Α.Ε.» που πτώχευσε Χαρίκλεια Τσι- 
ώτα α) μέρους των δεδουλευμένων αποδοχών της και μέχρι του 
ποσού των τριάντα οκτώ χιλιάδων (38.000) δρχ. συνολικού 
ύψους εξήντα τριών χιλιάδων (63.000) δρχ. και β) μέρους της 
αποζημίωσης συνολικού ύψους τριάντα δύο χιλιάδων (32.000) 

δρχ· 

ΐΓαπόφαση αυτή, που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. 

Αθήνα, 10 Μαρτίου 1989 

Ο ΥΠΟΥΡΓΟΣ 

Γ. ΓΕΝΙΜΗΜΑΤΑΣ 
-♦- 

Αριθ. 30531 (3) 

Καταβολή μέρους των οφειλομένων αποδοχών στους μισθωτούς 
της επιχ/σης Μεταλλουργική Χάλυψ ΑΒ και ΝΕ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 
1172/81 «περί κυρώσεως, συμπληρώσεως και ερμηνείας της 
υπό χρονολογίαν 2.3.81 Πράξεως Νομοθετικού Περιεχομένου 
«περί καταβολής υπό του Οργανισμού Απασχολήσεως Εργατικού 
Δυναμικού, δεδουλευμένων αποδοχών και αποζημιώσεων εις μι¬ 
σθωτούς κ.λπ». 

2. Την αριθμ. 957/89 γνωμοδότηση του Δ.Σ. του ΟΑΕΔ 
(αριθμ. συνεδρίασης 12/9.3.88) που μας υποβλήθηκε με το 
αριθμ. 107585/9.3.88 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γε¬ 
νικότερου κοινωνικού συμφέροντος και προκύπτει, έκδηλη οικο¬ 
νομική αδυναμία της επιχ/σης «Μεταλλουργική Χάλυψ ΑΒ και 
ΝΕ, αποφασίζουμε: 

Εγκρίνουμε την καταβολή από τον ΟΑΕΔ στους (58) μισθω¬ 
τούς της Επιχ/σης Μεταλλουργική Χάλυψ ΑΒΝΕ που έκαναν 
επίσχεση εργασίας, μέχρι εξήντα χιλιάδες (60.000) δρχ. στον 
καθένα μέρους των οφειλομένων δεδουλευμένων αποδοχών μη¬ 
νών 1ος και 2ος /1989 συνολικού ποσού 3.480.000 δρχ. 

Η απόφαση αυτή, που κοινοποιείται για εκτέλεση, να δημο- 
σιευθεί στην Εφημερίδα της Κυβερνήσεως. 

Αθήνα, 9 Μαρτίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 


Αριθ. 30544 (4) 

Χορήγηση έκτακτης οικονομικής ενίσχυσης στους άνεργους μι¬ 
σθωτούς της επιχ/σης «ΜΠΕΤΟΝ ΑΕ» 10 χιλ. Χορτιάτη - 
Αγίου Βασιλείου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 
2961/54 «περί συστάσεως Οργανισμού Απασχολήσεως & 
Ασφαλίσεως Ανεργίας», όπως τροποποιήθηκε οΐργότερα. 


2. Τις διατάξεις του Ν.Δ/τος 212/69 «περί Οργανώσέως & 
Διοικήσεως του Οργανισμού Απασχολήσεως Εργατικού Δυναμι¬ 
κού». 

3. Την αριθμ. 916/89 απόφαση του Δ.Σ. του ΟΑΕΔ (αρ. Συ¬ 
νεδρίασης 11/7.3.89 που μας υποβλήθηκε με το αρ. 107489/ 
9.3.88 έγγραφο του Οργανισμού. 

4. Το γεγονός ότι, στην προκειμένη περίπτωση συντρέχουν 
εξαιρετικοί λόγοι, αποφασίζουμε: 

Εγκρίνουμε την καταβολή από τον ΟΑΕΔ έκτακτης οικονομι¬ 
κής ενίσχυσης από δεκαοκτώ χιλιάδες (18.000) δρχ. στον κα¬ 
θένα άνεργο μισθωτό της επιχ/σης «ΜΠΕΤΟΝ ΑΕ» που δεν πλη¬ 
ροί προϋποθέσεις τακτικής επιδότησης. 

2. Η αξίωση της παραπάνω οικονομικής ενίσχυσης παραγρά¬ 
φεται μετά εξήντα (60) ημέρες από την κοινοποίηση της απόφα¬ 
σης αυτής στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση να δημοσιευ- 
θεί στην Εφημερίδα της Κυβερνήσεως. 

Αθήνα, 10 Μαρτίου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 

Αριθ. 135 (5) 

Διαπίστωση απρόβλεπτων και επειγουσών αναγκών στις Νομι¬ 
κές Υπηρεσίες Διοίκησης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του Κεφαλαίου Β' του Ν. 993/1979, β) 
του άρθρου 9 του Ν. 1476/1984 γ) του άρθρου 14 του Ν. 
1735/1987 όπως αυτές κωδικοποιήθηκαν με το Π.Δ. 410/ 
1988. 

2. Το με αρ. 10821/7.3,1989 έγγραφο του Προϊσταμένου 
των Νομικών Υπηρεσιών της Διοίκησης. 

3. Τις απρόβλεπτες και επείγουσες ανάγκες που δημιουργήθη- 
καν στις Νομικές Υπηρεσίες Διοίκησης από τη συνταξιοδότηση 
δύο εκ των τεσσάρων καθαριστριών της Υπηρεσίας αυτής με 
άμεση συνέπεια να μην είναι πλέον δυνατή η εξυπηρέτηση ούτε 
των στοιχειωδών αναγκών καθαριότητας της υπηρεσίας (η οποία 
στεγάζεται σε γραφεία 700 τ.μ. περίπου και αποθηκευτικούς χώ¬ 
ρους 500 τ.μ. περίπου) με όλες τις δυσμενείς επιπτώσεις και κιν¬ 
δύνους για την υγεία του προσωπικού που υπηρετεί εκεί. 

4. Το γεγονός ότι οι ανάγκες αυτές δεν μπορούν να καλυφθούν 
από το προσωπικό που υπηρετεί στην Κεντρική Υπηρεσία των 
Νομικών Υπηρεσιών της Διοίκησης, αποφασίζουμε: 

Διαπιστώνουμε τις απρόβλεπτες και επείγουσες ανάγκες των 
Νομικών Υπηρεσιών της Διοίκησης όσον αφορά την καθαριότητα 
της Κεντρικής Υπηρεσίας. 

Καθορίζουμε τον αριθμό του προσωπικού που απαιτείται για 
το σκοπό αυτό σε έξι (6) καθαρίστριες. 

Η πρόσληψη του παραπάνω Προσωπικού με σχέση εργασίας 
ιδιωτικού δικαίου θα γίνει για χρονικό διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 10 Μαρτίου 1989 

Ο ΥΠΟΥΡΓΟΣ 

ΒΑΣΣΟΣ ΡΩΤΗΣ 

Αριθ. ΐΠΠΟ/ΑΙΛΑΠ/Γ/3283/10545 (6) 

Άρση χαρακτηρισμού από τμήμα του κτιρίου επί της οδού Θεμι¬ 
στοκλέους 73, στα Εξάρχεια της Αθήνας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/ 
τ.Α\/26.7.85. 

β) Του άρθρου 52 του Ν. 5351/1952 «περί Αρχαιοτή¬ 
των» 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1850» 

δ) Του Π.Δ. 941/77 «περί Οργανισμού του ΥΙΙΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ-ΥΧΟΠ». 

3. Τα στοιχεία του φακέλου που σχηματίστηκε για το θέμα 
αυτό από την Υπηρεσία μας. 

4. Την ΥΠΠΕ/ΔΙΛΑΠ/Γ/431/9213/22.3.84 (ΦΕΚ 248/ 
Β/19.4.84) με την οποία χαρακτηρίσθηκε ως έργο τέχνης το 
κτίριο ιδιοκτησίας Π. Κορδώση, στην οδό Θεμιστοκλέους 73, στα 
Εξάρχεια της Αθήνας. 

5. Την ομόφωνη γνωμοδότηση του Κεντρικού Συμβουλίου Νε- 
οτέρων Μνημείων με αριθμό 13/17.11.88, αποφασίζουμε: 

Αίρουμε το χαρακτηρισμό ως έργου τέχνης που χρειάζεται ει¬ 
δική κρατική προστασία, συμφώνως προς τις διατάξεις του Ν. 
1469/50, από τμήμα του κτιρίου ιδιοκτησίας Π. Κορδώση στην 
οδό Θεμιστοκλέους 73 στα Εξάρχεια της Αθήνας, το οποίο είχε 
χαρακτηρισθεί ως έργο τέχνης με την ΥΑ/ΥΠΠΕ/ΔΙΛΑΠ/Γ/ 
431/9213/22.3.84 (ΦΕΚ 248/Β/19.4.84). Το τμήμα αυτό 
ευρίσκεται μεταξύ του κυρίως κτιρίου και της προσθήκης στο βά¬ 
θος του οικοπέδου και είναι μεταγενέστερη προσθήκη χωρίς κά¬ 
ποιο ενδιαφέρον και έχει διαστάσεις 3.45 X 4.75 μέτρα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 1 Μαρτίου 1989 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 


Αριθ. ΥΠΠΟ/ΑΙΛΑΠ/Γ/174/10546 (7) 

Χαρακτηρισμός ως ιστορικού διατηρητέου μνημείου του ανεμό¬ 
μυλου ιδιοκτησίας Μαρινάτου στο Λιμάνι Αντιπάρου και ορι¬ 
σμός ζώνης προστασίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης και 
Κυβερνητικών Οργάνων» που δημοσιεύθηκε στο ΦΕΚ 137/ 
τ.Α./26.7.85. 

β) Του άρθρου 52 του Ν. 5351/1932 «περί Αρχαιοτή¬ 
των». 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

2. Το Π.Δ. 161/26.4.84 (ΦΕΚ 54/Α/30.4.84) «περί ανα¬ 
κατανομής αρμοδιοτήτων των Υπουργείων ΥΠΠΕ - ΥΧΟΠ». 

3. Τα στοιχεία του φακέλλου που σχημάτισε για το θέμα αυτό 
η 1η Εφορεία Νεοτέρων Μνημείων. 

4. Τις ομόφωνες γνωμοδοτήσεις του Τοπικού Συμβουλίου 
Μνημείων Νήσων με αριθμούς 5/31.3.87 και 13/24.11.87. 

5. Την ομόφωνη γνωμοδότηση του Κεντρικού Συμβουλίου Νε¬ 
οτέρων Μνημείων με αριθμό 1/2.1.89, αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζε¬ 
ται ειδική κρατική προστασία συμφώνως προς τις διατάξεις του 
Ν. 1469/50 τον ανεμόμυλο ιδιοκτησίας Ιωάννη Μαρινάτου στο 
Λιμάνι Αντιπάρου, διότι είναι χαρακτηριστικό δείγμα κυκλαδίτι- 
κου ανεμόμυλου και ευρίσκεται σε χαρακτηριστική καί περίοπτη 
θέση του οικισμού. 

Ως ζώνη προστασίας ορίζεται η έκταση που περικλείεται στο 
συνημμένο τοπογραφικό διάγραμμα με τα στοιχεία (Α,' Β, Γ, Δ, 
Ε, Ζ, Η, Α). 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Αθήνα, 1 Μαρτίου 1989 

Η ΥΠΟΥΡΓΟΣ 

ΑΜΑΛΙΑ - ΜΑΡΙΑ (ΜΕΛΙΝΑ) ΜΕΡΚΟΥΡΗ 


ΚηΑΤ£Λ4 

Αριθ. ΚΑΤΕΧΝ/Α/39361 (8) 

Χορήγηση ίδρυσης και λειτουργίας Μουσικής Σχολής στο Δημή- 
τριο Χαλκίδη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «Περί οργανισμού του Υπουργείου 
Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων εις 
τον κανονισμό λειτουργίας των ιδιωτικών μουσικών ιδρυμάτων 
ως και το από 11.11.57 Β.Δ. «Περί κυρώσεως του εσωτερικού 
κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί οργανώσεως και διοι- 
κήσεως Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 «προστασία και ανάπτυξη 
της κινηματογραφίας και άλλες διατάξεις του Υπουργείου Πολι¬ 
τισμού». 

7. Τις αποφάσεις αριθ. ΥΠΠΟ/ΓΝΟΣ/33990/31.8.87 
«Προϋποθέσεις λειτουργίας τμήματος κρουστών», ΥΠΠΟ/ 
ΓΝΟΣ/33992/31.8.87 «Προϋποθέσεις λειτουργίας τμήματος 
κλασσικής κιθάρας» (ΦΕΚ 500/Β/87) καιθ ΥΠΠΟ/ΓΝΟΣ/ 
33991/23.10.87 «Προϋποθέσεις λειτουργίας τμήματος κλαβι- 
κύμβαλου (τσέμπαλο), (ΦΕΚ 609/Β/87). 

8. Την αριθ. ΥΠΠΟ/ΓΝΟΣ 55227/23.12.88 (ΦΕΚ 923/ 
τ.Β/23.12.88) απόφαση της Υπουργού Πολιτισμού «Μεταβί¬ 
βαση αρμοδιοτήτων Υπουργού και δικαιώματος Υπογραφής 
«Με εντολή Υπουργού» στον Γενικό Γραμματέα του Υπουργείου 
Πολιτισμού. 

9. Το από 6.2.1989 πρακτικό αυτοψίας της Διεύθυνσης Πολι¬ 
τιστικών Κτιρίων και Αναστήλωσης Νεοτέρων Μνημείων. 

«10. Την από 22.9.1988 αίτηση του Δημητρίου Χαλκίδη με 
Ία συνημμένα δικαιολογητικά, αποφασίζουμε: 

1. Χορηγούμε στο Δημήτριο Χαλκίδη άδεια ίδρυσης και λει¬ 
τουργίας Μουσικής Σχολής, που θα στεγαστεί στον α' όροφο του 
κτιρίου της οδού Φορμίωνος 155, στην Αθήνα και θα έχει επω¬ 
νυμία «Μουσική Σχολή Δ. Χαλκίδη». 

2. Η Μουσική Σχολή θα λειτουργήσει τα τμήματα α) Ωδικής, 
β) Αρμονίας γ) Πληκτών δ) Κλασικής κιθάρας. 

3. Στην αίθουσα ομαδικής διδασκαλίας δεν επιτρέπεται η φοί¬ 
τηση περισσοτέρων των 15 σπουδαστών. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Αθήνα, 24 Φεβρουάριου 1989 

Με εντολή Υπουργού 
Ο Γενικός Γραμματέας 
ΓΕΩΡΓΙΟΣ ΘΩΜΑΣ 

-ψ.- 

Αριθ. ΕΡ205 (9) 

Τροποποίηση της παραγρ. 2 του άρθρου 16 του Κανονισμού 
ΚΑΦΕ Αγρίνιου. 

' Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 6 του Ν.Δ. 1254/49 «περί τροπο- 
ποιήσεως συμπληρώσεως ενίων διατάξεων των περί φορτ/σεων 
νόμων» σε συνδυασμό με τις διατάξεις της παραγρ. 6 του άρθρου 
36 του Ν. 3231/55. 

2. Τις διατάξεις του Ν. 3200/55 και του Ν.Δ. 532/70 «περί 
διοικητικής αποκεντρώσεως». 


3. Τις διατάξεις του Β.Δ. 179/70 και 711/70 «περί μεταβι- 
βάσεως αρμοδιοτήτων στους Νομάρχες και Επιθεωρητές Εργα¬ 
σίας επί θεμάτων του Υπουργείου Εργασίας». 

4. Τις διατάξεις του άρθρου 68 του Π.Δ. 1156/77 «περί ορ¬ 
γανισμού του Υπουργείου Εργασίας». 

5. Την αριθμ. 118/4.11.88 αναφορά του Προέδρου της Δ.Ε. 
του ΚΑΦ Εηράς Αγρίνιου με την οποία, υπέβαλε το 8/27.10.88 
Πρακτικό συνεδρίασης της Δ.Ε. και του ΚΑΦ Εηράς Αγρίνιου, 
που αναφέρεται στην τροποποίηση της παρ. 2 του άρθρου 16 του 
εγκεκριμένου Κανονισμού του ΚΑΦ Εηράς Αγρίνιου. 

, 6. Το Α 156/Δ/8/6.2.89 έγγραφο του Υπουργείου Εθνικής 
Οικονομίας Δ/νση Τιμών και Εισοδημάτων που μας διαβιβά¬ 
στηκε με το αριθμ. 11354/14.2.89 έγγραφο του Υπουργείου 
Εργασίας. 

7. Την οικονομική δυνατότητα του ΚΑΦΕ Αγρίνιου, αποφασί¬ 
ζουμε: 

Τροποποιούμε την παρ. 2 του άρθρου 16 του Κανονισμού λει¬ 
τουργίας - διοικήσεως και παροχών του ΚΑΦΕ Αγρίνιου που δια¬ 
μορφώνεται ως εξής: 

Άρθρο 16 

1..... 

2. Το κατά τα ανωτέρω στους δικαιούχους ποσό εφάπαξ απο¬ 
ζημίωσης ορίζεται με τις παρακάτω προϋποθέσεις ανάλογα των 
ετών συμμετοχής του εργάτη φορτ/τή στο ΚΑΦ και με ομαλές 
συνθήκες. 

α. Για τους έχοντες ΙΟετή συμμετοχή στο ΚΑΦΕ εκατόν πενή¬ 
ντα χιλιάδες (150.000) δρχ. 

β. Το ανωτέρω ποσό των 150.000 δρχ. θεωρείται βασικό και 
προσαυξάνεται κατά είκοσι χιλιάδες (20.000) δρχ. για κάθε έτος 
συμμετοχής στο ΚΑΦ άνω της ΙΟετίας και μέχρι συμπληρώσεως 
20ετούς συμμετοχής. 

γ. Για κάθε έτος άνω της 20ετίας προσαυξάνεται κατά είκοσι 
πέντε χιλιάδες (25.000) δρχ. χωρίς το συνολικό ποσό της εφά¬ 
παξ αποζημίωσης να μπορεί να υπερβεί το ποσό των εξακοσίων 
χιλιάδων (600.000) δρχ. 

δ. Κλάσμα χρόνου άνω των έξι μηνών υπολογίζεται, ως ολό¬ 
κληρο έτος, για τον καθορισμό της προσαύξησης όχι όμως και 
για θεμελίωση του δικαιώματος λήψης παροχής. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Μεσολόγγι, 28 Φεβρουάριου 1989 
Ο Νομάρχης 

ΓΙΩΡΓΟΣ ΠΑΠΑΪΩΑΝΝΟΥ 
-♦- 

Αριθ. ΑΙ ΕΣ 8777 (10) 

Σύσταση Αναπτυξιακού Συνδέσμου 1ης Γεωγραφικής Ενότητας 
Νομού Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Την αριθ. 33664/87 κοινή απόφαση των Υπουργών Εσω¬ 
τερικών, Εθνικής Οικονομίας, Περιβάλλοντος, Χωροταξίας και 
Δημοσίων Έργων «περί προσδιορισμού των Γεωγραφικών Ενο¬ 
τήτων των ΟΤΑ Νομού Δράμας» που δημοσιεύτηκε στο αριθ. 
465/1987 ΦΕΚ τεύχος Β\ 

2. Τις διατάξεις των άρθρων 177 έως 183 του 76/85 Π.Δ. 

3. Τις αριθ. 12/89, 4/1989, 1/1989, 8/1989, 1/1989, 
1/1989, 5/1989, 4/1989, 10/1989, 10/1989, 4/1989, 
87/ 

1988, 3/1989 αποφάσεις του Δήμου Κ. Νευροκοπίου και των 
Κοινοτήτων Αχλαδιάς, Βαθυτόπου, Βώλακα, Γρανίτη, Δασω¬ 
τού, Εξοχής, Λευκογείων, Κάτω Βροντούς, Μικροκλεισούρας, 

Οχυρού, Ποταμών και Χρυσοκεφάλου, αντίστοιχα, αποφασί¬ 
ζουμε: 

Α. Διαπιστώνουμε τη νομιμότητα των, στην παρ. 3 του σκε¬ 
πτικού της παρούσας, αναφερομένων αποφάσεων του Δημοτ. 
Συμ/λίου Κάτω Νευροκοπίου και των Κοινοτικών Συμβουλίων 
Αχλαδιάς, Βαθυτόπου, Βώλακα, Γρανίτη, Δασωτού, Εξοχής, 
Λευκογείων, Κάτω Βροντούς, Μικροκλεισούρας, Οχυρού, Ποτα¬ 
μών, Χρυσοκεφάλου με τις οποίες συνιστούν Αναπτυξιακό Σύνδε¬ 
σμο με την επωνυμία «ΑΝΑΠΤΥΞΙΑΚΟΣ ΣΥΝΔΕΣΜΟΣ ΠΕ¬ 
ΡΙΟΧΗΣ ΛΕΚΑΝΟΠΕΔΙΟΥ ΚΑΤΩ ΝΕΥΡΟΚΟΠΙΟΥ». 

Β. Σκοποί του Συνδέσμου είναι: 

1) Η εκπόνηση τοπικού αναπτυξιακού προγράμματος και χω¬ 
ροταξικού σχεδίου της περιοχής. 

2) Η υποβοήθηση των Κοινοτήτων και του Δήμου του Συνδέ¬ 
σμου στην καταγραφή και ιεράρχηση των αναγκών στην αξιολό¬ 
γηση των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους. 

3) Η μελέτη κατασκευή, διαχείρηση και συντήρηση των έργων 
τεχνικής υποδομής ή κοινωνικού εξοπλισμού των Κοινοτήτων 
και του Δήμου, που αναθέτουν οι κοινότητες και ο Δήμος στο Σύν¬ 
δεσμο, με χρηματοδότησή του από τα έσοδά τους ή από πιστώ¬ 
σεις του προγράμματος Δημοσίων Επενδύσεων, καθώς και δια- 
κοινοτικών έργων τεχνικής υποδομής ή κοινωνικού εξοπλι¬ 
σμού. 

4) Η κατάρτιση προγραμμάτων και η ανάληψη πρωτοβουλιών 
για την αξιοποίηση των Τοπικών πλουτοπαραγωγικών πόρων 
και την ανάπτυξη των τοπικών παραγωγικών δυνάμεων. 

5) Η προστασία του φυσικού και χτιστού περιβάλλοντος και η 
μέριμνα για τη διατήρηση και αξιοποίηση της αρχιτεκτονικής 
κληρονομιάς των αρχαιολογικών μνημείων και των πολιτιστικών 
παραδόσεων της περιοχής. 

6) Η ενημέρωση και επιμόρφωση των κατοίκων της περιοχής 
με στόχο τη διεύρυνση της συμμετοχής τους στην ανάπτυξη του 
τόπου καθώς και η δημιουργία νέων εκπαιδευτικών θεσμών στην 
περιοχή, που θα βοηθήσουν τη μόρφωση και τον επαγγελματικό 
προσανατολισμό των κατοίκων και 

7) Γενικά η ανάληψη πρωτοβουλιών για την προώθηση της 
ολοκληρωμένης τοπικής ανάπτυξης της περιοχής Κ. Νευροκο¬ 
πίου στα πλαίσια της ευρύτερης ανάπτυξης του Νομού. 

Ιδιαίτερα στους σκοπούς του Συνδέσμου περιλαμβάνονται: 

8) Η σύσταση τεχνικής υπηρεσίας (προμήθεια μηχανικού εξο¬ 
πλισμού κ.λπ. για εκτέλεση έργων). 

9) Η συλλογή, μεταφορά, διάθεση και επεξεργασία των απορ¬ 
ριμμάτων που αναθέτουν οι Κοινότητες και ο Δήμος. 

10) Η μελέτη, κατασκευή, διαχείριση και συντήρηση συστη¬ 
μάτων ύδρευσης και αποχέτευσης, που αναθέτουν στο Σύνδεσμο 
ο Δήμος, οι Κοινότητες ή άλλος φορέας. 

11) Η μελέτη, κατασκευή, διαχείρηση και συντήρηση συστη¬ 
μάτων άρδευσης που αναθέτουν οι Κοινότητες, ο Δήμος ή άλλος 
φορέας στο Σύνδεσμο. 

12) Η προμήθεια και διαχείρηση συγκοινωνιακών μέσων για 
την εξυπηρέτηση των κατοίκων και των μαθητών της περιοχής. 

13) Η συντήρηση των σχολικών κτιρίων και η μελέτη, κατα¬ 
σκευή, διαχείρηση και συντήρηση αθλητικών εγκαταστάσεων και 
χώρων κοινωνικοπολιτικών λειτουργιών διακοινοτικής σημα¬ 
σίας.. 

14) Η εξασφάλιση της γης για τη βοσκή των ζώων και τη βελ¬ 
τίωση των βοσκοτόπων. 

15) Η αντιπυρική προστασία και η εκπόνηση προγραμμάτων 
αξιοποίησης του Δασικού Πλούτου και των τουριστικών πόρων 
της περιοχής. 

16) Η ανάληψη πρωτοβουλιών για την ίδρυση διακοινοτικών 
Επιχειρήσεων και μικτών επιχειρήσεων των κοινοτήτων και του 
Δήμου με τους Συνεταιρισμούς της περιοχής. 


17) Η αξιοποίηση για τουριστικούς λόγους Δημοτικών και 
Κοινοτικών περιοχών, δασικών εκτάσεων. 

18) Η αξιοποίηση και λειτουργία χιονοδρομικού Κέντρου Φα¬ 
λακρού εφόσον ανατεθεί στον Σύνδεσμο. 

19) Η κατασκευή αρδευτικών λιμνών και φραγμάτων στις πε¬ 
ριοχές που δεν θα εξυπηρετηθούν από το αρδευτικό έργο Λευκο¬ 
γείων. 

20) Η κατασκευή υδρευτικών και αρδευτικών γεωτρήσεων 
όπου υπάρχει ανάγκη. 

21) Η συντήρηση και ο καθαρισμός χειμάρρων της περιοχής 
Λεκανοπεδίου. 

22) Η πολιτιστική αναβάθμιση της περιοχής Νευροκοπίου. 

23) Η διαχείρηση και εκτέλεση προγραμμάτων οικιστικής και 
πολεοδομικής ανάπτυξης της περιοχής. 

24) Η δημιουργία παραθεριστικού οικισμού για τους κατοί¬ 
κους των μελών του Συνδέσμου. 

25) Η σύνταξη τεχνικών μελετών που αναθέτουν ο Δήμος και 
οι Κοινότητες για έργα τους. 

Για την προώθηση των σκοπών του ο Σύνδεσμος δημιουργεί 
υπηρεσία με το απαραίτητο επιστημονικό και τεχνικό προσωπικό, 
προμηθεύεται μηχανήματα και τεχνικό εξοπλισμό και γενικά 
αποκτά το απαραίτητο ανθρώπινο δυναμικό και την υλικοτεχνική 
υποδομή. 

Επίσης συνεργάζεται για την προώθηση των σκοπών του με 
τους συνεταιρισμούς, τους συλλόγους και τους άλλους κοινωνι¬ 
κούς φορείς της περιοχής καθώς και με τους φορείς της Τοπικής 
Αυτοδιοίκησης ή του Δημόσιου τομέα που ενδιαφέρονται για την 
περιοχή του Συνδέσμου. 

Γ) Έδρα του Συνδέσμου είναι ο Δήμος Κ. Νευροκοπίου. 

Δ) Η χρονική διάρκεια του Συνδέσμου είναι για πενήντα (50) 
χρόνια. 

Ε) Έσοδα του Συνδέσμου είναι: 

α) Η ετήσια εισφορά κάθε Κοινότητας και του Δήμου - μέλους 
του συνδέσμου, που είναι ίση με το πέντε τοις εκατό (5%) των τα¬ 
κτικών εσόδων κάθε Κοινότητας και του Δήμου του προηγούμε¬ 
νου έτους. 

β) Πρόσοδοι από την περιουσία του Συνδέσμου. 

γ) Πρόσοδοι από τους φόρους, τέλη και δικαιώματα που επι¬ 
βάλλονται υπέρ του συνδέσμου για τα έργα διακοινοτικής σημα¬ 
σίας. 

δ) Ποσοστό είκοσι τοις εκατό (20%) των κερδών κάθε διακοι- 
νοτικής επιχείρησης στην οποία συμμετέχουν ο Δήμος και οι Κοι¬ 
νότητες του Συνδέσμου. 

ε) Δωρεές, επιχορηγήσεις και εισφορές από το Δημόσιο ή άλ¬ 
λους φορείς του Δημόσιου Τομέα ή άλλα νομικά ή φυσικά πρό¬ 
σωπα. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Δράμα, 8 Μαρτίου 1989 

Ο Νομάρχης 
ΜΙΧ. ΔΡΑΧΑΛΙΒΑΣ 


Αριθ. 1141 (11) 

Μεταβίβαση των 919β και 965 τεμαχίων του αγρ/τος Ξηροχω- 
ρίου στο Ν.Π. της Κοινότητας για τη δημιουργία σκουπιδότο¬ 
που και σημείωση μεταβολής στα κτηματολογικά στοιχεία 
της Σ.Δ. 1961 και 1983 του αγρ/τος Ξηροχωρίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β.Δ/τος 709/70 «περί καθορισμού των 
διατηρουμένων υπέρ του Υπουργού και των περιφερειακών αρ- 

χών διανομαρχιακού επιπέδου του Υπουργείου Γεωργίας αρμο¬ 
διοτήτων κατά την παράγρ. 1 του άρθρου 1 του Ν.Δ. 532/70». 

2. Τις διατάξεις του άρθρου 164 του Αγροτικού Κώδικα του 
άρθρου 6 του Ν. 994/79 και του άρθρου 5 του Ν.Δ. 3958/59. 

3. Την 39/1987 απόφαση του Κοινοτικού Συμβουλίου Ξηρο- 
χωρίου με την οποία ζητά την μεταβίβαση έκτασης από τα 919 
και 965 τεμάχια του αγρ/τος στο Νομικό Πρόσωπο της Κοινό¬ 
τητας για τη δημιουργία σκουπιδότοπου και τόπου συγκέντρω¬ 
σης κοπριών ζώών. 

4. Τα κτηματολογικά στοιχεία: α) της συμ/κής διανομής 
1961 του αγρ/τος Ξηροχωρίου στα οποία το 911 κοινόχρηστο 
τεμάχιο έκτασης 114.125 τ.μ. «βοσκή Πεδική» φέρεται διαθέ¬ 
σιμο και β) της συμ/κής διανομής 1983 του ίδιου αγρ/τος στα 
οποία το 965 τεμάχιο έκτασης 17.500 τ.μ. «αγρός» φέρεται δια¬ 
θέσιμο. 

5. Τα έγγραφα με αριθμούς: α) 4135/15.9.88 του Δασαρ¬ 
χείου Θεσ/νίκης το οποίο δεν έχει αντίρρηση για την παραχώ¬ 
ρηση έκτασης από τα 919 και 965 τεμάχια του αγρ/τος Ξηρο¬ 
χωρίου, στο Νομικό Πρόσωπο της ομώνυμης Κοινότητας για τη 
δημιουργία σκουπιδότοπου και τόπου συγκέντρωση κοπριών, β) 
Φ. 9.1/7673/16.9.88 του Ελληνικού Οργανισμού Τουρισμού, 
ο οποίος συμφωνεί επίσης για την παραχώρηση, γ) 4312/ 
4.10.88 της Δ/νσης Οικισμού Θεσ/νίκης που δεν έχει αντίρ¬ 
ρηση, από πολεοδομική άποψη, για την παραχώρηση στο Ν.Π. 
της Κοινότητας Ξηροχωρίου έκτασης από τα 919 και 965 τεμά¬ 
χια και δ) 7208/6.10.88 της ΙΣΤ’ Εφορείας Προϊστορικών και 
Κλασσικών Αρχαιοτήτων που συμφωνεί για την εν λόγω παρα- 
χώρηση. 

6. Το με αριθμό 10/23.11.1988 Πρακτικό του Νομαρχιακού 
Συμβουλίου που συναινεί επίσης για την παραχώρηση τμήματος 
έκτασης 15.250 τ.μ. από το αριθμ. 919 τεμάχιο και ολόκληρο 
το αριθμ. 965 τεμάχιο έκτασης 17.500 τ.μ. στο Νομικό Πρό¬ 
σωπο της Κοινότητας Ξηροχωρίου για τη δημιουργία σκουπιδό¬ 
τοπου και τόπου συγκέντρωσής κοπριών. 

7. Την με αριθμό 4756/7.2.89 πρόταση του Γραφείου Τοπο¬ 
γραφικής Ν.Θ. με τα φωτοτυπικά διαγράμματα και επεξηγημα¬ 
τικά υπομνήματα για σημείωση μεταβολής, αποφασίζουμε: 

Μεταβιβάζουμε κατά πλήρη νομή και κυριότητα στο Νομικό 
Πρόσωπο της Κοινότητας Ξηροχωρίου: α) το 919 β τεμάχιο 
έκτασης 15.250 τ.μ. της συμ/κής διανομής του αγρ/τος Ξηρο¬ 
χωρίου έτους 1961 και β) το 965 τεμάχιο έκτασης 17.500 τ.μ. 
της συμ/κής διανομής 1983 του ίδιου αγρ/τος, για τη δημιουρ¬ 
γία σκουπιδότοπου και τόπου συγκέντρωσης κοπριών. 

Στα παραπάνω τεμάχια η Κοινότητα αποκτά τη νομή και κυ¬ 
ριότητα χωρίς καμιά καταβολή τιμήματος ή άλλης αποζημίω¬ 
σης. 

Η απόφαση αυτή έχει θέση οριστικού τίτλου κυριότητας και 
μεταγράφεται ατελώς στα βιβλία μεταγραφών του Υποθηκοφυ¬ 
λακείου Νεάπολης - Θεσ/νίκης, αφού προηγουμένως δημοσιευθεί 
στην Εφημερίδα της Κυβέρνησης. 

Η μεταβίβαση αυτή γίνεται με τον όρο: 

α) της ανάκλησης σε περίπτωση μη πραγματοποίησης σε τα¬ 
κτό χρονικό διάστημα του σκοπού για τον οποίο γίνεται η παρα- 
χώρηση, 

β) της μη εκποίησης και γ) της μη αποζημίωσης σε περίπτωση 
απαλλοτρίωσης για δημόσια ωφέλεια. 

Μετά από τα παραπάνω σημειώνουμε και τη μεταβολή στα 
κτηματολογικά στοιχεία των συμ/κών διανομών του αγρ/τος 
Ξηροχωρίου, σύμφωνα με την με αριθμό 4756/7.2.89 πρόταση 
του Γραφείου Τοπογραφικής Ν.Θ., ως εξής: 

Συμ/κή διανομή αγροκτήματος Ξηροχωρίου έτους 1961. 

Διαχωρίζεται το 919 κοινόχρηστο τεμάχιο «βοσκή πεδινή» 
έκτασης 114.125 τ.μ. στα: 


919α τεμάχιο έκτασης 98.875 τ.μ. «βοσκή πεδινή» κοινόχρη¬ 
στο. 

919β τεμάχιο έκτασης 15.250 τ.μ. «αγρός» Νομικό πρόσωπο 
κοινότητας Ξηροχωρίου. 

Συμ/κή διανομή αγροκτήματος Ξηροχωρίου έτους 1983 

965 διαθέσιμο τεμάχιο έκτασης 17.500 τ.μ. «αγρός» στο Νο¬ 
μικό Πρόσωπο της Κοινότητας Ξηροχωρίου. 

Θεσσαλονίκη, 28 Φεβρουάριου 1989 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 
-♦-- 

Αριθ. ΥΓ/832 (12) 

Τροποποίηση της ΥΓ. 233/21.1.1986 απόφασης Νομάρχη 

Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Το Ν. 3200/55 «Περί Διοικητικής Αποκέντρωσης». 

2. Το άρθρο 15 του Ν. 1579/85 (ΦΕΚ 217/85 τ.Α'). 

3. Την υπ’ αριθ. ΥΓ. 233/21.1.86 Απόφασή μας «Περί συ- 
γκροτήσεως Πρωτοβάθμιας Επιτροπής ελέγχου σταυλισμού και 
επιχειρήσεων επεξεργασίας ζωικών προϊόντων στο Νομό Πρέβε¬ 
ζας». 

4. Τις μεταβολές που επήλθαν στις Υπηρεσίες, λόγω, συντα- 
ξιοδοτήσεως υπαλλήλων, οι οποίοι είναι μέλη της Επιτροπής και 
διορισμού νέων. 

5. Την ανάγκη εύρυθμης λειτουργίας της Επιτροπής, αποφα¬ 
σίζουμε: 

Τροποποιούμε εν μέρει την ΥΓ. 233/21.1.86 απόφασή μας 
και ορίζουμε νέα μέλη στην Πρωτοβάθμια Επιτροπή ελέγχου 
σταυλισμού και επιχειρήσεων επεξεργασίας ζωικών προϊόντων 
τους: 

α) Παπουτσή Σπύρο, Κτηνίατρο Αγροτικού Κτηνιατρείου 
Λούρου, ως αναπληρωματικό μέλος της παραπάνω Επιτροπής, 
σε αντικατάσταση του Ιωάννη Κωνσταντάκη. 

β) Μάη Χρήστο, Χημικό Μηχανικό Τμήματος Πολεοδομίας 
και Π.Ε. ως τακτικό μέλος της Επιτροπής, σε αντικατάσταση της 
Καρτεζίνη Καλυψώς. 

γ) Καρτεζίνη Καλυψώ, Αρχιτέκτονα του Τμήματος Πολεοδο¬ 
μίας & Π.Ε., ως αναπληρωματικό μέλος, σε αντικατάσταση του 
Ζαφείρη Χαράλαμπου. 

Κατά τα λοιπά ισχύει η υπ’ αριθ. ΥΓ. 233/21.1.1986 Από¬ 
φασή μας, όπως τροποποιήθηκε με τις υπ’ αριθ. ΥΓ/6400/ 
22.12.1986 και ΥΓ. 6893/21.12.1988 όμοιές της. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και ισχύει και πριν από τη δημοσίευση, σύμφωνα με το 
άρθρο 37 του Ν. 3200/55. 

Πρέβεζα, 2 Μαρτίου 1989 
Ο Νομάρχης 

ΒΑΣΙΛΕΙΟΣ ΣΙΟΥΜΑΛΑΣ 



Αριθ. 5189 (13) 

Τροποποίηση της 74290/21.9.88 απόφασης του Δημάρχου 

Αθηναίων. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις της παρ. 3 του άρθου 25 του Ν. 1735/87 με 
τις οποίες ρυθμίζονται θέματα προσωπικού που υπηρετεί στους 
Ο.Τ.Α. με σχέση εργασίας Ιδιωτικού Δικαίου ορισμένου χρόνου. 

2. Την αριθμ. ΔΙΠΙΔ/Φ.42/24/11440/31.12.86 κοινή 

απόφαση των Υπουργών Προεδρίας της Κυβέρνησης, Εσωτερι¬ 
κών & Οικονομικών με την οποία ρυθμίστηκαν θέματα Προσω¬ 
πικού Ιδ. Δικαίου ορισμένου χρόνου που κάλυπταν πρόσκαιρες 
ανάγκες της υπηρεσίας. 

3. Τις διατάξεις του άρθρου 2 παρ. 4 της παραπάνω κοινής 
Υπουργικής απόφασης σύμφωνα με τις οποίες το προσωπικό που 
προσλήφθηκε στους Ο.Τ.Α. για την κάλυψη Διοικητικών ανα¬ 
γκών και χρησιμοποιείται για την εξυπηρέτηση των αναγκών αυ¬ 
τών, κατατάσσεται σε προσωρινές θέσεις με σχέση εργασίας Ιδιω¬ 
τικού Δικαίου αορίστου χρόνου. 

4. Την Π.Δ.Σ. 1441/29.7.88 με την οποία αποφασίστηκε ότι 
το προσωπικό το οποίο υπηρετεί στο Δήμο μας με σχέση εργασίας 
Ιδιωτικού Δικαίου ορισμένου χρόνου, εξυπηρετεί πάγιες και διαρ¬ 
κείς ανάγκες. 

5. Την αριθμ. 22006/2.9.88 όμοια της Νομαρχίας με την 
οποία εγκρίθηκε η παραπάνω απόφαση του Δ.Σ. 

6. Τις αποφάσεις με τις οποίες προσλάβαμε στις Δ/νσεις Διοι¬ 
κητικού, Ειδικής Υπηρεσίας και Ταμιακής Υπηρεσίας σαν ημερο- 
μίσθιοος ορισμένο αριθμό προσωπικού για να αντιμετωπισθούν οι 
πρόσκαιρες Διοικητικές ανάγκες των Δ/νσεων. 

7. Την απόφασή μας 74290/21.9.88 με την οποία συστάθη- 
καν είκοσι δύο (22) προσωρινές θέσεις με σχέση εργασίας Ιδιωτι¬ 
κού Δικαίου αορίστου χρόνου. Συγκεκριμένα οκτώ (8) θέσεις 


υπαλλήλων της Δ/νσης Διοικητικού και δεκατέσσερις (14) θέσεις 
υπαλλήλων της Δ/νσης Ειδικής Υπηρεσίας. 

8. Το ΦΕΚ 812/7.11.88 στο οποίο δημοσιεύθηκε η πιο πάνω 
απόφαση. 

9. Το γεγονός ότι από παραδρομή συστάθηκαν οκτώ (8) θέσεις 
υπαλλήλων στη Δ/νση Διοικητικού αντί του σωστού έξι (6) θέσεις 
στη Δ/νση Διοικητικού και δύο (2) θέσεις στη Δ/νση Ταμιακής 
Υπηρεσίας. 

10. Τις διατάξεις του άρθρου 105 Π.Δ.76/85, αποφασί¬ 
ζουμε: 

Τροποποιούμε την προηγούμενη απόφασή μας 74290/ 
21.9.88 (εγκριτική Νομαρχίας 26123/88 ΦΕΚ 812/ 
7.11.88) μόνο ως προς τον αριθμό των θέσεων που συστάθηκαν 
στη Δ/νση Διοικητικού και συστήνουμε έξι (6) θέσεις υπαλλήλων 
με σχέση εργασίας αορίστου χρόνου στη Δ/νση Διοικητικού και 
δύο (2) θέσεις στη Δ/νση Ταμιακής Υπηρεσίας του Δήμου μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

(Αρ. απόφ. Νομαρχ. 3528/2.3.89). 

Αθήνα, 19 Ιανουάριου 1989 

Ο Δήμαρχος 
ΜΙΛΤΙΑΔΗΣ ΕΒΕΡΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




